text:
Algun siman pasa Bon Dia a tuma nota di un caso caminda un persona aparentemente lo mester a wordo nenga cuido na botica di servicio Eagle pa motibo di su carchi AZV cu tabata caduca. Nos a tuma contacto cu e botica y AZV pa un reaccion riba e asunto aki y con ta haci ora cu un carchi di AZV ta caduca y mester di cuido urgente.
Riba rednan social tabata circulando rumor cu un persona no a haya cuido na botica Eagle pa motibo cu e tabata tin su carnet caduca. Nos a tuma contacto cu e botica kende a reacciona cu nan lo mester sa mas informacion di e pashent pa wak kico a pasa, pa motibo cu kisas esey no tabata su botica. “Mi no por imagina, nos no ta nenga hende akinan mas bien nos ta purba yuda tur hende posibel. Lo mester tin un bon motibo si esey tabata e caso. Si nan no ta bao nos botica of no tin prescripcion valido di dokter, e ora nos no por yuda. Normalmente akinan tur hende ta djis contento con nos servicio ta”, un empleado di botica Eagle ta bisa Bon Dia. E botica tambe a enfatisa cu si carchi ta caduca, nan no por declara nada na AZV pues e asegurado lo djis mester paga pa su servicio/medicina. Nos a puntra e botica si esey ta algo cu sa pasa hopi cual nan ta enfatisa cu no ta e caso.
Ley di AZV
E leynan di AZV ta defini cu e asegurado tin un derecho, pero e tin un obligacion tambe, asina e instancia ta informa: “E derecho bo tin pa haci uzo di AZV na momento cu bo ta inscribi na Censo di Aruba, y na momento cu bo residencia principal ta Aruba. Pues, bisando esey e ta un AZV pa ciudadanonan di Aruba pero tambe pa hende naci pafo di Aruba cu a bin residencia na Aruba. Nan ta bin na remarca pasobra nan ta contribui tambe na e fondo.”
Dunado di cuido por nenga
Riba e parti di maneho, ley ta bisa cu e asegurado mester tin su carnet na ordo. Pues na tur momento cu e asegurado kier haci uzo di cuido medico; sea ta acudi na dokter di cas, bay un botica of specialista, bo mester tin e carchi di AZV vigente. Manera tur hende sa, cada carchi tin su fecha di vencemento cu ta poni riba dje. Vocero di AZV Solange Tchong: “Pero ta asina si cu pa yuda toch e dunadonan di cuido, nos tin un portal special pa nan unda cada dunado di cuido tanto nan mes, nan assistentnan of empleadonan por bay riba dje y wak real time si e persona para su dilanti tin e derecho ariba AZV of no.”
Segun sra. Tchong, esaki ta un instrumento cu nan a institui hopi aña atras caba pa yuda e dunado di cuido. E dunado di cuido tin posibilidad di bisa no si e caso no ta urgente, ta pidi pa bay AZV bek pa drecha e carchi. Y basicamente esey ta un procedura di actua corecto. Pasobra atrobe e propio ley ta duna un derecho, pero tambe un obligacion, e ta enfatisa.
No ta asina preto cu blanco
E compania di segura ta laga sa cu ‘naturalmente e no ta asina preto cu blanco pasobra ta trata akinan di cuido medico, cual ta hopi sensitivo referiendo na bo salud na e momento ey’.
“Pero hustamente pasobra AZV no kier pa hendenan core riesgo, nos ta pidi asegurado semper (for di ora nos a habri na 2001) pa tene cuenta cu esaki. E dunado di cuido ta keda den cierto sentido cu e tarea cu e ta evalua e ora con urgente of no urgente e caso ta. Mas cu claro si ta un caso di bida y morto, kere mi e dunado di cuido lo atende e persona di biaha. Si ta casonan cu no ta urgente y berdaderamente pashentnan mes tin un parti di responsabilidad, e dunado di cuido lo mustra bo riba esey tambe door cu nan sa e ta un obligacion”, sra. Tchong ta splica nos.
Na varios ocasion AZV a yega di haya casonan di urgencia unda e seguro no tabata regla y ta bati na porta por ehempel un diabierna atardi ora nan ta cera caba. Nan ta evalua di nan banda si ta yuda mesora of no, generalmente ta yuda mesora. Pero segun sra. Tchong: “Nos ta purba educa e aseguradonan via di señala e responsabilidad cu ta bin riba esey tambe. Hopi biaha nos tin colaboracion di otro instancianan. Manera hospital mes ta uno unda casonan unda tin duda, of toch nan ta wak cu mester duna e cuido urgente. Toch nan lo haci e y despues comunica cu AZVpa check. E regla corecto ta keda cu cada un di nos manera asegurado cumpli cu nos obligacion. Nos tin e tendencia di semper papia riba derecho y nos ta lubida riba e parti di obligacion cu bo tin pa bo seguro.”


c: text/html

text:
Movecion: Haci ehercicio tur dia pa minimo 30 minuut, 1 ora tambe ta bon. Corda warm up cu algun stretch prome cu bay haci movecion.
Come e cuminda corecto y na porcion corecto, mita di bo plato mester ta fruta of berdura, trata di come esaki prome cu bo come cuminda cayente, e otro mitar por ta grano completo; aros bruin, bonchi of whole grain pasta. Haci e cantidad di carni e minimo den bo tayo. Despues di come, bebe un Green Tea cu ta yuda bo digestion.
Monitor e cantidad di caloria cu bo ta come pa dia; hende homber maximo 2500 y muher 2000 caloria ta recomendabel.
Drumi suficiente, 7 ora minimo y trata di come 3 ora prome.
Biba motiva, optimista; bo no por controla loke otronan ta haci of ta pasa pafo di bo, solamente con abo ta responde di paden pa pafor. Mantene un Balans entre Ying y Yang, pafo y paden, negativo y positivo pa asina bo ta den harmonia, tur issue y problema tin solucion, evita preocupa, pone un sonrisa riba bo cara.

robotstxt: allowed

filter: keep


text:
Evelyn Mary Statius
VRIJWILLIGERS KORPS CURAÇAO
Opgericht 23 juni 1929
NOTA DI PESAME
“Komandant” di V.K.C. i demas boluntario ta kumpli
ku e deber tristu di anunsia fayesimentu di señora
Evelyn Mary Statius
Mama di sld Alegandro Wilson
Akto di entiero lo tuma lugá djasabra 27 di November 2021, saliendo for di Kapel El Consolador na Brievengat pa Santana di Janwe na Janwe. Ta risibí bishita di kondolensia na El Consolador di 13:00 pa 14:15, sigui pa un respons na Kapel El Consolador na Brievengat.
Por manda mensahe di kondolensia via Websait www.elconsoladornv.com
Forsa na e famianan


text:
WILLEMSTAD — Mi kier a gradisí Insel Air ku tabata e motor importante pa e soño di mi persona Randhy Cuevas kristalisá i bira realidat.??Si Insel Air no a fasilitá nos ku ticket nan, kaminda ku ta taks so nos mester paga, nos lo tabata tin un gastu di banda 5.000.00 florin na pasashi so sin konta hotèl i gastu nan di vehíkulo pa transportá nos di un sitio na otro i nos lo no a yega St. Maarten. Ta un kareda ku 10 persona ta kore mas o ménos 3 km kada un, i 3 persona na kabes.
Pues ta un biahe ku por sali asta 10.000 florin pa e grupo si Insel Air no a fasilitá nos e ticket nan.
Hañando e parti di ticket a motivá mi pa sigui pusha i organisá subimentu di Christoffel anochi i korementu di baiskel riba un Djadumingu, pa kua tur dos a resultá den un pèrdida. Esaki no a demotivá mi.
Mi a sigui pusha kòrtando mi nanishi daña mi kara i a haña yudansa di un organisashon ku mi no por menta su nòmber.??Pero nan a saka un man nèt den mi mester. Danki na un banko offshore ku no ke su nòmber sali. danki na Porto Médiko i Servisio di Edukashon Hogar i Salu ku a kontribuí ku e granito ku nan tabata por. I asina mi lucha a sigui, aserkando Sra Antonia di radio MAS ku a duna nos un apoyo promoviendo mi subimentu di seru anochi, huntu ku Z 86 i korant Amigoe ku tambe a hasi su máksimo pa yuda mi ku e fundraising ei ku a bini apénas 3 persona.??Pa kua mi a hiba pèrdida na lugá di ganashi, debí na propaganda ku ma paga pa promové esaki i mester a paga e guia nan si ku a bini.
A move tur mainta i atardi poniendo bòrchi kantu di kaminda, parti flyer i na final 3 persona so a bini.
Limpiando boluntario na diferente sitio for di mi 15 aña te awe.??Subi seru pa fondo pa diferente instansia poniendo mi bida na peliger i ora mi bùrt yega asina aki ta paga mi?
A ni sèn mi a pidi.??Ma pone un aktividat ku ta e preis ei mi sa kobra pa subi anochi den mi trabou normal.??I niun hende no a bin.
Mi ta trese tur e historia aki pa mustra dikon, ku hopi honor i rèspèt e team a karga e nòmber di Insel Air Cocktail Team, pasombra sin Insel Air hamas nos lo a yega St. Maarten i pió ainda gana.
Pues pueblo di Kòrsou e hòmber aki ku a kaba di subi Christoffel 12 bia riba un dia pa haña fondo pa kumpra bus pa transportá hende nan den ròlstul, a pasa trabou i pasa den hopi stress, pa por a logra e biahe aki paso nos no ta sostené nos mes hende nan manera ami si ta hasi.
Mi mester a ekspresá mi mes, i libra e peso aki for di mi kurpa ku kada bes di nobo ta pasa no ku mi so, sino ku hopi mas ekipo i??individual nan ku ta bai afó pa kore pa nan bandera.
P’esei for di profundidat di mi kurason, mi ke yama danki na primeramente Dios ku a proveé Insel Air, Porto Médiko i Servisio di Edukashon Hogar i Salu, e banko offshore i e otro organisashon, ku nan por a yuda redusí e gastu nan i ku nos a gana e di 28 edishon di e kareda rondó di e isla di St Maarten. Un danki di Kurason!


text:
(AP) – Rapper, productor di musica y disenador di paña Kanye West a pone su rancho y perfil di su negoshinan den Wyoming na benta.
The West Ranch, anteriormente conoci como Monster Lake Ranch, a drenta mercado riba dialuna pa 11 miyon dollar. E propiedad tin 16 kilometer cuadra di tereno habri, yen di sero y mata.
E propiedad tin riu, un cushina comercial, un cabina, un facilidad pa cabay, coral y un pista di go kart segun e lista di DBW Realty.
E anuncio di benta a bini despues cu West a bende 7 propiedad comercial den Cody pa mas di 3.2 miyon dollar, e Cody Enterprise a reporta.
E rancho, cual tin tereno adicional, cual ta propiedad di gobierno, tabata na benta pa 13,3 miyon dollar prome cu West a cumpra esaki den aña 2019, aunke no ta conoci cuanto el a paga p e propiedad. Wyoming su ley no ta provee informacion publico tocante benta y cantidad di placa paga den compra di propiedad.
West a muda di California na Wyoming den aña 2019, y a cuminsa basa por lo menos algun di su negoshinan di paña den Cody, un ciudad di mas o menos 10,000 hende, na e parti oost di Yellowstone National Park.
E no a keda cla si e propiedad su benta ta nifica cu West ta mudando fuera di Wyoming, of si esaki ta solamente pa reorganisa su mes y su negoshinan basa na Cody. E no tin ningun informacion di contacto ni tampoco publicista cu informacion pa por cantacta West ni pa ricibi comentario.
West, ken tin 44 aña di edad, a haci peticion legal pa cambia su nomber di Kanye, pa e nomber cu tur hende ta yama su persona, “ye”, y tambe a entrega peticion di divorcio di Kim Kardashian West. E pareha tin 4 yiu hunto, North, Saint, Chicago y Psalm West.


text:
E resultado di elekshon Hulandes di 17 mart 2021 ta papia palabra kla ku e pueblo Boneriano no ta kontentu. Esaki ta un“rechazo di gobernashon Hulandes” indiskutibel. E resultado di diarason ta mustra un mensahe kla pasobra for di 13490 hendenan ku tabatin derecho di vota, ta solamente 3076 so a bai urna representando 22%. 10414 votadonan malkontentu no a bai vota. E ultimo elekshon di 2de kamer di 2017 tabata meskos ku 77% no a vota I meskos tabata na 2012 e resultado tabata similar 76% no a vota. Nos Ke Boneiru Bek su kampanja: “ No bai vota” manera semper tabata determinante den e viktoria kaminda un biaha mas ku e pueblo a uni aunkue ku nan ta di diferente partidonan politiko, nan a uni I demonstra nan malkontentu I ninga di tuma parti den e farsa di demokrasia aki.
E elekshon aki ku a wordu impone riba e pueblo Boneriano ta un burla o farsa di demokrasia pa nos pueblo pasobra ta mes un parlamentu Hulandes aki, 2de kamer a ankra nos den nan konstitushon sin derecho igual ta konsisti di 150 asiento situa na Den Haag, kaminda nan tur a bai di akuerdo ku e akto kriminal kontra nos pueblo. Pa un asiento mester di mas o menos 60 mil voto I na Bonaire tin 13 mil hende ku derecho di vota I nos no tin niun chens matematiko. Mas imposibel ta pa kambia Konstitushon Hulandes bek nan nos fabor pa duna nos derecho igual, nos mester dos-tersera (2/3) di e parlamentu Hulandes, ku ta 100 asiento pa bai di akuerdo pa kambia esaki bek. I no solamente den un periodo di gobernashon pero den dos diferente elekshon I periodo di gobernashon e 100 miembronan di parlamentu o 2de kamer Hulandes mester bai di akuerdo ku esaki.
E partidonan politiko MPB, UPB I DP nan lidernan prominente, lidernan di sindikato di Bonaire, I otronan, tur agresivamente a promove na gran eskala via televishon, radio I aviso den korant. Un kampanja di elekshon hopi elabora I kostoso nunka bisto na Boneiru na fabor di partidonan politiko Hulandes ku nan tin aliansa ku ne na Hulanda. Nan tur a kere ku e biaha aki lo tabata diferente pero nan tur a keda ku berguenza pa motibu di partisipashon hopi abou. E resultado ta un rekordatorio fuerte ku e pueblo no a skohe pa intergrashon I ku nan a wordu forsa den un aneksashon illegal.
E parlamentu Hulandes, 2de kamer, a aneksa e islanan BES, inkluyendo Bonaire riba 10 oktober 2010 I a elimina e derechonan demokratiko di e pueblo Boneriano. Desde 10.10.10 e parlamentu o konseho insular di Bonaire, skohe demokratikamente pa pueblo Boneriano a wordu sub-ordina bao di gobernashon I ley Hulandes I a start ku un tipo di gobernashon kolonial institushonalisa di siglo 21 riba nos pueblo. Na oktober 2017 e parlamentu I gobiernu Hulandes unilateralmente pa medio di un ley no-demokratiko a kompleta e aneksashon illegal dor di entegra e pueblo Boneriano sin derecho igual den konstitushon Hulandes degradando nan na nivel di suidadanonan di segundo klase den un forma nobo di apartheid den Reino Hulandes I mundu. E pueblo Boneriano desde e tempu ey ta wordu goberna den un status ku e no a skohe, sin derecho igual, un status ku un rechazo abrumador, un voto No desisivo di e pueblo den referendum di 2015.
Nos fundashon Nos Ke Boneiru Bek su kampajanan konsistente di konsietisashon a duna resultado, I a para firme, pasobra e pueblo no a bai tras di e kampanja manipulativo den media di nan lidernan, ku por wordu konsidera traidor di nan mes pueblo. E pueblo Boneriano a para firme I a reskata su dignidat, pasobra mas ku 77% di e elektorado a protesta pa medio di e akshon di no-vota kontra di e invashon I okupashon Hulandes di Boneiru. Nos Ke Boneiru Bek lo kontinua traha diligentemente riba nos trajektoria pa pone Bonaire bek riba lista di teritorionan-sin-propio-gobernashon di Nashonan Uni.
James Finies – Nos Ke Boneiru Bek


text:
Management di Arubahuis a tuma nota di un encuesta via “docs.google.com” cu a wordo manda via entre otro WhatsApp pa diferente Arubiano residencia na Hulanda. Den e encuesta aki ta pidi pa duna opinion riba diferente aspecto cu tin de haber cu e operacion di Arubahuis.
Pa medio di e comunicado aki Management di Arubahuis ta desea na enfatisa cu ni Arubahuis directamente, ni Gobierno di Aruba indirectamente, a duna instruccion algun pa tene un encuesta. Por lo tanto Gobierno di Aruba no ta na altura kende of cual organisacion por ta tras di e encuesta aki, tampoco no ta na altura cu ki meta e informacion aki ta wordo pidi y mucho menos kico lo wordo haci cu e informacion duna.
Ademas Management di Arubahuis ta probecha na remarca cu na final di e encuesta tin un disclaimer di Google.com cu ta bisa claramente cu e contenido di e encuesta no ta traha door di Google y tampoco no tin aprobacion di Google.
Mirando e indole di e encuesta y teniendo na cuenta cu e leynan di privacidad vigente na Europa, ta haci un yamada general pa ta hopi cauteloso na yena un encuesta asina. Arubahuis ta enfatisa cu no sa cu ki meta e informacionnan aki ta wordo pidi y con lo anda cu e data colecta durante e encuesta.
COVID-19 a trece cu ne cu hende muy en especial den Paisnan grandi ta mas dependiente di plataformanan social cu e periodo prome cu e pandemia. Tin gruponan haciendo masha mal uzo di e situacion y e fenomeno di “Phishing” ta un problema creciente. Management di Arubahuis ta mire como su responsabilidad pa informa y conscientisa e comunidad Arubano di e peligro di “Phishing” por lo tanto ta cumpli na informa di e gravedad di e encuesta aki y productonan similar cu porta den prome instante ta mustra como algo inofensivo.


text: Diadomingo anochi polisnan y ambulance a keda dirigi cu urgencia pa Paseo Herencia pa un caso serio unda un hoben di 20 aña nacionalidad Venezolano a cay for di tres piso. Hendenan cu tabata canando a scucha un desordo fuerte y ora a bay wak a topa cu e curpa di e hoben benta abou. Polis a cera e area, a start un investigacion di parti recherche, e victima a keda transporta cu urgencia pa hospital. El a drenta den ICU y prome cu 11’or tristo noticia a drenta cu e hoben Venezolano di 20 aña a fayece. Doktera constata morto di e hoben conoci como dj. LuisAngel Figueroa. Paz na su restonan y palabra di profundo condolencia na su famia.


text:
Kralendijk – Awor sí renobashon di matadero ta bai kuminsá. Desvelo di un bòrchi dilanti di e edifisio na Kaminda Lagun tabata e señal simbóliko pa kuminsá ku esaki. Ku e renobashon Boneiru ta haña un matadero ku ta kumpli ku tur eksigensia moderno riba tereno di siguridat di alimento i salubridat públiko. Ta bini tambe mas atenshon pa bienestar di e animalnan ku nan ta trese matadero.
E matadero ta un parti importante di e departamento veterinario ku resientemente nan a establesé. For di firmamentu di e akuerdo intergubernamental na aña 2018, Entidat Públiko Boneiru i ministerio di Agrikultura, Naturalesa i Kalidat di Alimento a hasi palabrashon pa renobá e matadero. Pa medio di establesé un departamento veterinario Entidat Públiko Boneiru ta sòru pa duna habitantenan un mihó servisio. Esaki ta kana huntu ku e plan pa profeshonalisá krio di kabritu i agrikultura.
Entidat Públiko Boneiru a duna enkargo pa renobashon di e matadero. Entidat Públiko Boneiru i ministerio di Agrikultura, Naturalesa i Kalidat di Alimento huntu ta paga e renobashon. Streefkerk + Architects, ku alabes ta bai duna guia na e renobashon, a pinta e matadero nobo. Dimi Construction bv ta ehekutá renobashon di e matadero. E trabounan ta kuminsá den e di tres kuartal di e aña akí. Otro aña e matadero nobo mester ta kla.


text:
KRALENDIJK – Riba 31 di òktober 2020 tres kachó a ataká un dama na momentu ku e tabata kanando riba Kaminda Kibra’i Montaña ku mordénan severo komo konsekuensia. Algun dia despues, riba 2 di novèmber, tres kachó ku e mesun señalamentu a ataká un otro dama atrobe na momentu ku e tabata kanando riba Kaminda Kibra’i Montaña. E víktima aki tambe tabatin mordénan severo komo konsekuensia. Investigashon tabatin komo resultado ku tabata trata di mesun 3 kachónan.
A base di e dos insidentenan aki a informá doño di e kachónan di e daño ku e kachónan a kousa e víktimanan. KPCN a traha un rapòrt ku komo meta pa nombra e tres kachónan aki komo peligroso, konforme artíkulo 8, insiso 1 di e Lei di Kachó Boneiru 1997, i pa tuma medida manera menshoná den e Lei di Kachó Boneiru 1997. A entregáa rapòrt aki komo petishon na gabinete di Gezaghèber. E petishon aki tin komo meta pa ofresé e usuarionan di kamindanan públiko, den e kaso aki Kaminda Kibra’i Montaña i besindario, seguridat.
Despues di asignashon dor di Gezaghèber a tuma e medidanan nesesario konforme e Lei di Kachó enkonekshon ku e kachónan. Riba djaluna 30 di novèmber a fangu e kachónan na un kas situá na Kibra’i Montaña pa tèrminá nan dor di pasa un angua dor di un dòkter di bestia. Un di e kachónan tabata hopi agresivo i a ataka polis i e dòkter di bestia konserní. Pa prevení ku e kachó aki lo a morde nan, polis a hañ’e obligá di tira e kachó aki pa protehá nan mes.
Semanalmente notifikashon tokante kachó agresivo ku ta kana lòs ta drenta. E frekuensia i seriedat di e notifikashonnan ta varia. Ta trata di notifikashon tokante entre otro kachó ku ta morde kabritu i galiña mata ku konsekuensia finansiero pa tenedó di bestia, pero tambe kachó ku ta atakásiklista i shofùr di skuter lokual ta krea situashonnan sumamente peligroso den tráfiko. E kantidat di insidente kaminda enbèrdat kachó ta morde un persona iku esaki mester di tratamentu médiko, ta oumentando. KPCN ke hala atenshon di doñonan di kachó pa tene kachónan den kurádor di sòru pa un kurá stabil for di kua e kachónan no por sali i/òf pa mara e kachó. Esaki pa prevení tipo di situashonnan asin’aki. Ta rekomendabel pa sosialisá un kachó. Un kachó mester di edukashon i treinen. Pa esaki tin fasilidatnan presente na Boneiru. Abo komo doño ta responsabel pa e komportashon i treinen di bo kachó.
MAATREGELEN GENOMEN TEGEN AGRESSIEVE HONDEN
KRALENDIJK – Op 31 oktober 2020 werd een vrouw door een drietal honden aangevallen terwijl zij op de weg Kibra’i Montaña liep. Zij heeft ernstige bijtwonden aan de aanval overgehouden. Enkele dagen later, op 2 november, werd nog een dameop dezelfde weg aangevallen door een drietal honden met dezelfde signalement. Ook dit slachtoffer heeft hier ernstige bijtwonden. Uit onderzoek bleek dat het om dezelfde honden ging.
Naar aanleiding van deze twee incidentenisde eigenaar van de honden op de hoogte gesteld van de schade die zijn honden hebben aangericht. Er werd door KPCN een rapport opgesteld met als doel deze drie honden, conform artikel 8, lid 1 van de Hondenverordening Bonaire 1997, als gevaarlijk aan te merken en om maatregelen te nemen zoals vermeld in de Hondenverordening Bonaire 1997. Dit rapport werd als verzoek ingediend bij het kabinet van de Gezaghebber. Het verzoek heeft als doel de gebruikers van de openbare weg, in dit geval de weg Kibra’i Montaña en omgeving veilig te stellen.
Na aanwijzing door de Gezaghebber werd conform de Hondenverordening de nodige maatregelen genomen met betrekking tot de honden.Op maandag 30 november werden de drie honden bij een woning aan de Kibra’i Montaña gevangen genomen om ze te laten inslapen door een dierenarts. Eén van de honden toonde zeer agressief gedrag en viel de politie en desbetreffende dierenarts aan. Om te voorkomen dat ze door deze hond gebeten zouden worden, was de politie genoodzaakt deze agressieve hond dood te schieten in het kader van zelfverdediging.
Er komen wekelijks meldingen binnen over agressieve los lopende honden. De frequentie en ernst van deze meldingen variëren . Het betreft meldingen van onder andere honden die geiten en kippen doodbijten met financiële gevolgen voor de veehouders, maar ook honden die bestuurders van fietsen /scooters aanvallen en hierdoor levensgevaarlijke situaties in het verkeer veroorzaken. Het aantal incidenten waarbij personen daadwerkelijk worden gebeten en zich onder medische behandeling moeten laten stellen neemt toe. Het KPCN wil hondeneigenaars erop attenderen om de honden op het erf te houden door middel van een goede omheining waar de honden niet naar buiten kunnen en/of door het vastmaken van de hond om dit soort situaties te voorkomen.Ook is het raadzaam een hond te socialiseren. Een hond heeft opvoeding en training nodig. Er zijn voorzieningen hiervoor op het eiland aanwezig. U bent als eigenaar verantwoordelijk voor het gedrag en de training van uw hond.


text:
Refiriendo na mi kartanan ku preguntanan di 17 di yanüari i di 11 di aprel 2021 relashoná ku e situashon di e rotònde na Kaya Amsterdam/Kaminda Djabou i refiriendo na diferente reunion di komishon fiho di R&O relashoná ku e tópiko aki, ketu bai e tópiko di e rotònde ta sigui persiguí komunidat di Boneiru. Hopi promesa a keda hasí, hopi palabrashon a keda presentá, pero te ku awe no tin klaridat riba e rotònde. Ademas a primintí Konseho Insular ku lo bin un investigashon atministrativo pa determiná ta na unda e asuntunan a bai robes i te awe esaki tampoko a keda realisá. Tampoko nos a haña informashon di e resultado di e investigashon finansiero den e kaso di e rotònde aki. Awor komunidat ta tuma nota di moveshonnan rondó di e sitio ku tampoko ta trese klaridat kiko eksaktamente ta bai pasa.
Esaki klaramente ta un violashon di e prinsipio di transparensia; no mester di diskushon. Ta parse ku ken ku ta ta hasi kiko ku ta ku e resultado di kon ku ta. Na nòmber di komunidat mi ta eksigí ku gobièrnu ta komuniká den un forma transparente, korekto i kompleto kiko realmente a pasa i kiko ta bai pasa na e sitio menshoná.
Pa tal rason mi ke hasi uso di nos Reglamentu di Òrdu, artíkulo 45, pa hasi algun pregunta i ta urgi gobièrnu pa kontestá mi oral, al kaso, ku e urgensia nesesario pa eliminá tur konfushon i spekulashon, den e próksimo reunion públiko di Konseho Insular:
- Kiko a para ku e desishon anunsiá den konferensia di prensa di 16 di aprel tené pa diputado Kroon i e direktor di R&O ku lo bai eliminá e rotònde eksistente i lo traha un rotònde nobo ku entre otro material resiklá i ku lo bai kosta entre 6 shen pa 8 shen mil dòler?
- Kolegio Ehekutivo por a fasilitá Konseho Insular e desishon formal ei?
- Ken lo a bai pinta e rotònde nobo i for di kua fondo lo a finansiá esaki?
- Ken lo a keda enkargá ku supervishon di e ehekushon di e rotònde nobo?
- Kua kompania lo a bai ehekutá eliminashon i konstrukshon di un rotònde?
Direktor di R&O a anunsiá ku lo bai drecha e kaminda alternativo eksistente pa usuarionan te ora terminá e rotònde nobo i ku esaki lo a keda kla promé ku aña eskolar nobo ku lo habri 23 di ougùstùs 2021.
- Kolegio Ehekutivo por a fasilitá Konseho Insular e desishon pa esaki i e instrukshonnan ku a sali pa kua kompania realisá e drechamentu aki i kuantu esaki lo a kosta pa realisá?
- Dikon te awe no a remediá e situashon menshoná?
Por tuma nota ku tin moveshonnan nobo ta tumando lugá na e sitio en kuestion.
- Kolegio Ehekutivo por a informá Konseho Insular ta kiko ta pasando eksaktamente, esta ta ken a diseñá e situashon nobo, ken ta ehekutá esaki, kuantu e ta bai kosta i ken ta supervisá esaki?
- Mester komprondé ku e moveshonnan aki ta enserá ku a deshasí di e plan original pa eliminá e rotònde aktual i ku lo no traha un rotònde nobo? Si ta asina kiko ta bai pasa ku e rotònde aktual?
- Kiko ta e motibu ku a kambia di kompania ku tabata enkargá ku e parti di e proyekto aki konosí komo e proyekto di infrastruktura di e tres skolnan.
Investigashon atministrativo:
- Kolegio Ehekutivo por informá Konseho Insular kua di e seis kompanianan ku a keda aserká, a keda skohé pa hasi e investigashon?
- Kolegio Ehekutivo por a manda e TOR ku R&O a traha pa deskribí e arianan di investigashon ku nan a deseá pa haña kontesta?
- Kuantu e investigashon aki lo kosta i ki tempu a instruí pa keda kla ku e investigashon i trese resultadonan konkreto?
- Kolegio Ehekutivo por a informá Konseho Insular kuantu fondo a sobra komo “minderwerk” debí ku a hasi e rotònde original aprobá muchu mas chikí i ki destinashon a duna na e fondonan aki?.
- Dado kaso ta nesesario, gezaghèber lo envolví e departamento“BureauIntegriteit” pa hasi e investigashon, ya ku ta responsabilidat di gezaghèber pa salbaguardiá prinsipionan di bon gobernashon den ehekushon di proyektonan sigur di e magnitut aki?
Komo representante di komunidat, mi ta spera ku Kolegio Ehekutivo lo sa den kuadro di komunikashon transparente di trese tur e kontestanan riba e preguntanan aki mas pronto posibel pa Konseho Insular i asina hasi esfuerso pa rekuperá e konfiansa ku mester tin den Kolegio Ehekutivo pa manehá fondonan i proyektonan na bienestar di e pueblo den un forma korekto i íntegro.


text:
Legislashon i regulashon nobo entrante 1 di yanüari 2022
Entrante 1 di yanüari 2022 ta renobá Lei di Kámara di Komèrsio i Industria BES, Lei di Registro Komersial 2009 BES, Dekreto di Registro Komersial 2009 BES i Dekreto Elektoral pa Kámaranan di Komèrsio i Industria BES.
E kambionan den e legislashon i regulashon nobo ta prinsipalmente aplikabel pa:
- Elekshon di miembronan di direktiva di Kámara di Komèrsio;
- Tareanan di Kámara di Komèrsio;
- E kompensashonnan pa algun trabou i produkto di Kámara di Komèrsio.
Modernisashon di e legislashon i regulashon akí ta hasi posibel pa Kámara di Komèrsio ehekutá su tareanan na un manera mas efisiente i efikas segun un sistema ku ta kuadra dentro di e espíritu di tempu aktual. Akí bou nos ta splika e kambionan mas importante. Pa un bista general kompleto nos ta referí bo na e tekstonan di e legislashon i regulashon en kestion.
Elekshon di miembronan di direktiva
Algun kambio importante tin di haber ku elekshon di miembronan di direktiva di Kámara di Komèrsio. No ta bai hasi distinshon mas entre representantenan di empresa grandi i empresa chikí. Di awor en adelante elekshon ta tuma lugá kada tres aña i no mas anualmente. Durante e elekshonnan akí kada biaha ta skohe henter e direktiva na lugá di kada bes un parti di e direktiva.
Entre 1 i 14 di novèmber kandidatonan por pone nan mes elegibel. Na momentu ku ta nesesario ku mester tene un elekshon, lo tene esaki dentro di 30 dia despues di e periodo akí. Si durante e periodo entre dos elekshon tin miembro di direktiva ta renunsiá òf mester renunsiá, lo no yama elekshon, tanten ku sobra minimalmente 3 miembro di direktiva. Si sobra ménos ku 3 miembro di direktiva, Kolegio Ehekutivo di Entidat Públiko Boneiru lo apuntá un miembro di direktiva. Solamente ora e kantidat di kandidato ta mas tantu ku e kantidat di posishon den direktiva, ta nesesario pa vota. Pa e votashon ta anunsiá e konvokashon pa bin vota solamente den korantnan lokal i otro kanalnan; lo no distribuí karchi pa bin vota mas.
Tarea i kompetensia
Ta amplia e tareanan di Kámara di Komèrsio ku dunamentu di informashon i konseho na Minister di Asuntunan Ekonómiko i Klima, por ehèmpel komo sosten pa maneho ekonómiko di e ministerio. Banda di esei Kámara di Komèrsio ta keda responsabel pa Registro Komersial i pa dunamentu di konseho tokante empresariado.
Presupuesto di Kámara di Komèrsio
Den e legislashon nobo mas aleu a inkluí un parágrafo tokante e siklo di prepupuesto i e supervishon riba esei. Den e lei a inkluí fechanan konkreto di entrega pa presentashon di e presupuesto na Kolegio Ehekutivo i na Minister di Asuntunan Ekonómiko i Klima. Esaki ta konta tambe pa entrega di e kuenta anual ouditoriá.
Tarifa pa suma di registrashon i kontribushon anual
E suma di registrashon i tarifanan pa e kontribushon anual pa organisashonnan ku ta registrá den Registro Komersial ta bira dependiente di e forma hurídiko i no ta keda stipulá mas a base di e kapital emití. Pa kompanianan anónimo (N.V.) i kompanianan privá (B.V.) ta hasi distinshon entre kompanianan anónimo chikitu i grandi i kompanianan privá chikitu i grandi a base di e kantidat di funshonarionan ku ta registrá. Kompanianan anónimo i kompanianan privá chikitu (ku solamente un (1) funshonario registrá den Registro Komersial) ta kai den un kategoria mas abou ku kompanianan anónimo i kompanianan privá ku tin vários funshonario registrá. Pa por kalkulá e kontribushon anual mester multipliká e suma básiko ku e peso ku ta aplikabel pa e forma hurídiko ei. Konforme e areglo finansiero e suma básiko entrante yanüari 2022 ta $ 60,–.
Dia 29 di april 2022 a adaptá e suma básiko relashoná ku e preokupashonnan di empresarionan individual i representantenan di interes kolektivo i e fitbèk ku nan a duna tokante altura di e tarifanan nobo pa e kontribushon anual. E tarifa básiko tabata originalmente $ 80,-. Empresarionan ku ya kaba a paga un kontribushon anual òf ku durante aña 2022 a hasi un inskripshon nobo lo risibí restitushon di e suma. Tokante esaki Kámara di Komèrsio lo aserká e empresarionan aktivamente.
Akí bou bo ta haña un deskripshon general di e tarifanan akí pa e kontribushon anual repartí segun forma hurídiko.
E kontribushon anual di un sukursal ta igual ku e kontribushon anual di e entidat prinsipal.
Tarifa pa otro servisio
E tarifanan pa e otro servisionan di Kámara di Komèrsio ta komo lo siguiente:
Legislashon i regulashon relevante
Handelsregisterbesluit BES 2022
Financiële regeling Handelsregister BES
Kambio di e Areglo finansiero registro komersial BES 2022 (stcrt-11432)
Ekstrakto Históriko
Kámara di Komèrsio por otorgá bo un bista general di e kambionan ku a surgi durante eksistensia di bo empresa òf organisashon. Esakinan ta por ehèmpel e kambionan di funshonario òf kambio di nòmber komersial. Bo por hasi esaki pa henter e eksistensia di e organisashon òf pa un periodo mas limitá. Pa optené tal ekstrakto bo por manda un email na handelsregister@kvkbonaire.com i hasi menshon di nòmber i number di Kámara di Komèrsio di e organisashon.
Deklarashon tokante informashon den Registro Komersial
Kámara di Komèrsio por duna bo tambe un bista general di informashonnan den registro komersial. Ta trata e ora ei di por ehèmpel un bista general di tur dirigente òf tur adrès bieu òf solamente un kontesta riba e pregunta si un persona riba un sierto fecha tabata dirigente outorisá òf tur adrès kaminda un empresa tabata establesé. Pa optené tal deklarashon bo por manda un email na handelsregister@kvkbonaire.com i hasi menshon di nòmber i number di Kámara di Komèrsio di e organisashon i e pregunta spesífiko ku bo tin.
Lista di empresa
Kámara di Komèrsio ta entregá lista di empresa tambe na empresarionan. Den registro komersial a inkluí e aktividatnan empresarial di empresanan. E aktividatnan akí ta repartí den un aktividat prinsipal i maksimalmente tres aktividat sekundario. A hasi e repartishon akí a base di e Klasifikashon Empresarial Standarte (Standaard Bedrijfsindeling – SBI) di Ofisina Sentral di Estadístika na Hulanda. E repartishon akí a keda aseptá internashonalmente i nan ta us’é mundialmente. A base di e repartishon akí bo por pidi informashon di empresanan ku ta ubiká na Boneiru. Por ehèmpel, un bista general di tur ‘carwash’ òf tur panadero na Boneiru. Pa kada empresa bo ta paga $ 0,56 pa e informashonnan ku nan ta entregá den un fail di Excel na bo (ku un mínimo di $ 8,38 pa kada pedido). Pa hasi petishon pa un lista di empresa, bo ta klek AKINAN.
Sertifikado di Orígen
Kámara di Komèrsio ta otorgá un ‘Sertifikado di Orígen’ na empresarionan ku ta produsí merkansia na Boneiru. Empresarionan por usa e sertifikado akí na momentu di eksportashon pa proba ku e merkansia ta trahá na Boneiru. Pa optené un sertifikado asina bo por manda un email na handelsregister@kvkbonaire.com. Den esaki bo ta indiká e tipo di merkansia, índole di e merkansia i e kantidat di merkansia, inkluso e preisnan. Seguidamente ta pone e informashon den e sertifikado. Despues di a paga e gastunan pa e sertifikado akí bo por pasa tum’é na Kámara di Komèrsio.
Hür espasio pa reuní
Kámara di Komèrsio ta disponé di un sala di treinen i algun espasio pa reuní. Pa e tarifanan aktual i e disponibilidat bo por tuma kontakto ku administratie@kvkbonaire.com. Menshoná bon kla e kantidat di persona, e fecha i e ora di bo enkuentro. E ora ei rápidamente bo ta haña un reakshon ku disponibilidat i tarifa pa hür di e espasio pa reuní. Por hasi palabrashon tambe tokante e catering deseá.


text:
Nos di Fundashon Nos Kier Boneiru Bek ta honra ku despues di dies (10) anja agotador, desde 10-10-10, e islanan di Korsou, Aruba I Sint Maarten (islanan CAS), a jega na e puntu pa tuma un posishon publiko internashonal desisivo I djoin nos kontra e agenda di rekolonisashon di gobierno Hulandes. Pa nos esaki ta jega komo un notisia I momento refreskante i reforsando nos kontinou partisipashon I posishon solitario den e traketoria aki. Nos a bin ta konsistente I perisistente ta papia, pa konsientisashon I para e violashonan grave di Hulanda di e Karta magna di nashonan uni, artikulo 73 I tratadonan, resolushonan, derechonan demokratiko, outodeterminashon, propio gobernashon I derechonan humano di dekolonisashon. Nos lo no ta so mas den e lucha aki.
Algun puntu kulminante di nos trajektoria: Riba 10 oktober 2010, James Finies a skiribi un obheshon I keho ofisial na gobierno lokal I Hulandes I tambe pa Korte Internashonal di Hustisia di Nashonan Uni kehando ku Hulanda su akshonan tabata kompletamente kontra di e spiritu I resolushonan di NU I spesifikamente den violashon ku kapitulo XI di Charter di NU, Deklarashon Regardando Teritorionan-Sin-Propio-Gobernashon , I ku nos no ta mara na e status ilegal aki- I ku e lo hasi tur kos den su poder…ku e nos derecho di outodeterminashon I propio gobernashon…lo keda garantiza. Na maart 2012 James Finies, NKBB a manda un karta di keho ofisial pa Konseho di Derechonan Humano di NU na Geneva, kehando di grave violashonan di Hulanda. E karta tabata konserni e derecho di outodeterminashon I en partikular resolushonan 1514, 1541 I 2625. Desde entonces nos a risibi un kontesta ofisial di OHCHR kaminda basa riba nos keho a inisia ku un proseso ofisial, kuestionando gobierno di Hulanda. Riba 6 september 2013, James Finies, NKBB a manda un karta ofisial na konseho insular di Bonaire ku e petishon pa pone Boneiru bek riba e lista di teritorionan-Sin-propio-Gobernashon di nashonan uni. Riba 25 Februari 2014 konseho insular di Bonaire a disidi unaninamente pa por pone Bonaire bek riba lista di teritorionan-sin-propio-gobernashon di NU I riba 9 maart 2014, e gobiernu di Bonaire a manda un karta ofisial pa gobiernu Hulandes pa Minister Plasterk ku e petishon pa pone Bonaire bek riba lista di NU. Riba 22 juni 2016, sinku anja pasa, James Finies, NKBB a hasi un presentashon historiko I publikamente a dirigi su mes na e Komite Spesial di Dekolonisashon C24 na Nashonan Uni na New York I a denunsia e violashon di Hulanda di e derecho di outodeterminashon di e pueblo di Bonaire.E evento aki a wordu televisa-bibu mundialmente pa NU. Nos a kontinua reuni ku gobiernonan, ambasadornan di NU,etc, I na final di 2020 nos a kompleta un investigashon I raport rekonose pa NU di nos suficiensa di propio gobernashon.
Anja pasa ora ku gobiernu Hulandes a kuminsa pone Korsou bao di menasa kolonial, nos a defende Korsou, I a bai personalmente Korsou I a kibra bareranan na oudensia publiko grandi I tambe na tur media di Korsou, enkurashando e pueblo di Korsou pa para firma I join nos trajektoria. (wak link produkshon NKBB youtube)
Raad van State di Hulanda resientemente publikamente a ekspone e hecho ku nan a investiga I evalua e KOHO = e institushon Karibense di reforma I desaroyo, I ta di akuerdo ku e kehonan di islanan KAS. E KOHO a wordu krea I forsa riba e gobeirnonan di e islanan KAS pa medio di blackmail dor di gobeirnu Hulandes su sekretario di estado Knops kontra ayudo pa Covid. Raad van State a denunsia ku e institushon aki ta inkonsistente ku Statuut. Un struktura gobernamental, kaminda ku e Minister Hulandes I KOHO lo wordu posishona riba e gobierno nan di e islanan kreando un dominio kolonial Hulandes riba e islanan.
Na Sint Maarten, e parlamentu a tuma un posishon di konfrontashon kontra e gobierno Hulandes I a akusa nan di rekolonisashon I a disidi di keha na e raporteur spesial I grupo di trabao di e komishon pa eleminashon di deskriminashon rasial di NU. E keho aki a wordu hiba mas lew pa e bufete di abogado Choharis na Estados Unidos, ku kual nos ta den dialogo ku Choharis pa Bonaire, na prensa internashonal I a ekspone esaki den Washington Times I a logra headlines di notisia mundial. E notisia ku e bufete di abogado merikano a desmaskara neo-kolonisashon Hulandes tambe a alkansa tur islanan Antiano nan komunidat I a manda un ola di speranza nobo pa ku un otro intento pa dekolonisashon di e islanan Antiano ku a frakasa na 1954 I desde e disolushon di Antias na 10 oktober 2010, pa e lastu 10 anjanan tur e islanan Antiano tabata bao di menasa agresivo di e agenda di rekolonisashon Hulandes.
NKBB ta karga speransa I ta enkurasha tur isla Antiano for di awor pa dilanti uni nan mes na tur nos islanan su lucha komun pa e derechonan di nos pueblonan su liberat, igualdat I propio-gobernashon di akuerdo ku Charter di Nashonan Uni.


text:
Segun China su telescope gigante yama Sky Eye lo a detecta señalnan di un civilasacion extraterrestre, esaki segun un informe di Science and Technology Daily cu a wordo confirma door di gobierno.
Pero cu mesora a delete e informacion di e descubrimento.
E señalnan Broadband electromagnetico capta door di Sky Eye cu ta e radio telescope mas grandi di mundo ta diferente di esunnan capta anteriormente.
Segun Zhang Tonjie cu ta na cabes di e team cientifico, nan ta bezig investigando esakinan mas profundo. Esaki ta e mesun un team cu buscando contacto cu civilisacionnan extraterrestre y ta wordo subsidia door di Universidad Normal di Beijing, Observatorio Astronómico Nacional di e Academia di Ciencias di China y tambe Berkeley University na California.
No ta duidelijk kiko tawata e motibo cu a delete e informe valioso aki for di e website di Science and Technology Daily, cu ta e corant oficial di e Ministerio di Ciencia y Tecnologia di China, aunke ya e momento eynan e la bira un noticia tendencioso ariba e Red Social Weibo y a wordo buta door di otro Medionan di Comunicacion incluyendo esnan estatal.
September 2020 Sky Eye cu tin un diameter di 500 meter y cu ta keda den e provincia di Guizhou den e zuid oost di China a cuminsa oficialmente cu e buskeda di bida extraterrestre.
Na 2020 e team a detecta dos señal hunto durante cu nan tawata pasa ariba e datonan compila na 2019.
Na 2022 nan a bolbe detecta señalnan sospechoso durante e datonan di observacion di obhetivonan yama exoplanetanan( planetanan cu ta keda pafo di nos sistema solar).
China su Sky Eye ta uno extremadamente sensitive den e banda di radio di frecuencianan abou y tin un rol fundamental den e buskeda di civilisacionnan extraterrestre, asina Zhang a informa.
Sinembargo, e señalnan sospechoso nan aki lo por ta di un tipo di storing di radio y ta rekeri mas investigacion, asina nan a bisa.
E medio Bloomberg News cu ta uno renombra a yama Science and Technology Daily varios biaha pero no a haya niun contesta.


text:
MERKA — E ekipo di Atlanta Braves a anunsia ku nan lo admiti Andruw Jones den Salon di Fama di e ekipo. Esaki lo sosode dia 19 di ougustus durante di e seremonianan prome ku e partido kontra Washington Nationals. Huntu ku Andruw, presidente di Atlanta Braves John Schuerholz tambe lo keda admiti den Salon di Fama di e ekipo.
Andruw tabata un di e miho outfieldernan den historia di Atlanta Braves. E pelotero di Korsou a keda firma na aña 1993 pa e ekipo i ya na ougustus di 1996 e pelotero a debuta den Liga Grandi. Dos luna despues, Jones a bira e pelotero di mas hoben ku a konekta honron den Seri Mundial ora ku e la konekta dos honron den e Seri Mundial di 1996 kontra New York Yankees.
Durante di su 12 temporada ku Atlanta, Andruw a gana 10 Wante di Oro konsekutivo i a keda nombra pa e ekipo di Tur-Strea na sinku okashon. Adishonalmente, den 2005 e la gana e premio di Silver Slugger, Hank Aaron Award den Liga Nashonal i tambe hunga di Liga Grandi di aña. Jones a finalisa su karera di Liga Grandi ku 1933 hit, 1289 kareda empuha i 434 honron.


text:
ORANJESTAD – Diabierna ultimo Minister di Cultura tabatatin e honor di haci e apertura di e prome Encuentro Multicultural na Aruba, relaciona cu Celebracion di Dia Mundial di Diversidad Cultural pa Dialogo y Desaroyo. Un celebracion cu ta duna nos e oportunidad pa cera conoce otro mas ainda, pa medio di nos musica y baile di folklore, nos tradicionnan, noscuminda, idioma y expresionnan artistico.
UNESCO a declama dia 21 di mei, como Dia Mundial di Diversidad Cultural pa Dialogo y Desaroyo, miho conoci comoDia di Diversidad Cultural. Segun Nacionnan Uni, si den cadapais nos trece e diferente cultura hunto, nos por contribui na pas, desaroyo positivo y stabilidad social den nos comunidad. Minister Xiomara Maduro a indica cu un iniciativa asina ta creaun plataforma unda colonia di tur nacionalidad estableci naAruba por bini hunto y comparti nan amor patriotico cu otro. Ki mas bunita cu den nos propio Cas di Cultura, cu ta brinda nos e espacio pa por expresa sin limite nos herencia cultural y nostalentonan artistico. Un dia asina ta engrandece nosconocemento y ta duna nos e sentimento di paz, union, amor, solidaridad, respet y tolerancia. Pa medio di esaki nos ta siñasostene y balora nos diversidad cultural, cu na mes momento ta haci nos asina unico y special.
E mandatario durante su discurso a trece dilanti cu e encuentrocultural aki a cuminsa na Aruba for di aña 2006, bou di e nomber di ‘Feria Multicultural’, e tempo ey riba ‘Dia de la Rasa’ cu no ta un dia mundial y tampoco un dia pa celebra multi-culturalidad. Durante transcurso di tempo a dicidi di celebraencuentronan multicultural aki riba diferente fecha. E aña aki a dicidi di cambia e fecha di e encuentro multi-culturalnan pa un dia specifico, esta riba Dia Mundial di Diversidad Cultural.
DIa 21 di mei ta mesun fecha cu Aruba a oficialisa nos idiomamaterno Papiamento na aña 2003. Nos idioma Papiamento ta locual ta cera e ‘gap’ entre tur e nacionnan cu ta biba riba e pidabaranca aki. Durante e anochi aki e mandatario a declara e fechadi dia 21 di mei, como e fecha pa den futuro Departamento di Cultura Aruba sigui organisa e celebracion Multi-Cultural aki, hunto cu tur e colonianan cu ta residencia na Aruba. Minister Xiomara Maduro a anuncia cu den aña 2022, lo bay amplia e celebracion pa un periodo di un siman y probablemente sin pandemia e evento aki lo bira uno mucho mas grandi. Banda di e intercambio artistico multi-disciplinario, lo bay organisa tambeExposicion Artesanal, Feria Gastronomico, IntercambioArtistico y un Simposio cu e tema di “Integracion”.
E dignatario a gradici tambe e lider di e evento aki, sr. JhonFreddy Montoya y tur e miembronan di Cuerpo Consular naAruba, pa e sosten cu semper a duna Jhon Freddy pa realisa un encuentro multi-cultural. Ademas e mandatario a duna un dankispecial na tur artista, bailado, cantante, musico, artesano y boluntario envolvi den e intercambio cultural di awe.
Minister di Cultura a trece dilanti pa nos sigui engrandece y aporta na e Dia Mundial di Diversidad Cultural. Sigui construiun Aruba cu un calidad halto di bida, na unda nos por sigui bibaden completo harmonia cu otro. Cu Dios sigui bendiciona nospais Aruba. Por ultimo e mandatario a finalisa cu un expresiondi sr. Hubert ‘Lio’ Booi (dfm): “Pone e Arubiano na altura di sucultura y siñ’e conoce di otro”. Cultura nos tin cu bib’e!


text:
TA PREPARÁ POR SALBA BIDA.
Tur aña Servisio Meteorológiko Kòrsou ta para ketu na komienso di un temporada di orkan pa nos region, pa informá i konsientisá públiko relashoná ku e impaktonan di orkan. E temporada di orkan ta kuminsá 1mé di yüni i lo terminá 30 di novèmber. Den e lunanan aki por spera formashon di siklon tropikal riba region di Osean Atlántiko, Laman Karibe i Golfo di México. Naturalmente, mirando ku ta fenómenonan di naturalesa, e sistemanan aki tambe por generá sea promé òf despues di e lunanan menshoná. E aña aki ya kaba den luna di mei a desaroyá un tormenta tropikal, Ana, serka di e isla di Bermuda.
Den e temporada aki, ku un laman ku lo ta relativamente kalor den Osean Atlántiko, Laman Karibe òf den Golfo di México, si un ola tropikal òf un otro disturbio den atmósfera sigui desaroyá, un depreshon tropikal por wòrdu generá i lo risibí un number. Segun e sistema aki sigui desaroyá, e bientunan lo bira mas fuerte (mas ku 34 nudo) i e lo wòrdu klasifiká komo un tormenta tropikal i lo risibí un nòmber. Ora e tormenta tropikal su forsa di bientu sigui oumentá (mas ku 64 nudo) e lo wòrdu kategorisá komo un orkan.
E tres efektonan di un siklon tropikal ta bientu duru durante di vários ora, áwaseru torensial i laman hopi brutu. (1) Bientu duru por ranka dak di kas, basha palu abou, ophetonan por wòrdu lansá i bentá riba kas i outonan. (2) Áwaseru torensial por kousa inundashon ku ta pone ku kasnan i kamindanan por inundá. (3) Laman brutu por kibra pirnan i botonan ku ta mará, pero tambe laman por subi tera i kousa inundashon na hotèlnan òf kasnan pegá ku kosta. Ta bon pa indiká ku no nesesariamente tur tres efekto lo afektá nos isla na mes momentu. Tormenta Tropikal Joan (1988) su efektonan prinsipal tabata bientu fuerte, Orkan Lenny (1999), Tormenta Tropikal Omar (2008) i Orkan Matthew (2016) a impaktá Kòrsou ku laman brutu, Orkan Ivan (2004) i Tormenta Tropikal Tomás (2010) ku áwaseru torensial na respektivamente Aruba i Kòrsou.
E aña aki Servisio Meteorológiko ke enfoká riba e tema di preparashon trempan ku lo fasilitá e akshon ku tur hende tuma den kaso di un menasa. Esakinan ta algun punto di preparashon:
Medida preventivo pa ku bientu:
Sea konsiente di e kondishon di bo kas; inspektá bo dak i, si ta nesesario, refors’é; kòrta brasa di palu i mata pegá ku dak, rònt di kas i limpia bo kurá, ya ku ophetonan lòs por kousa daño na bo kas òf esun di bo bisiñanan.
Áwaseru:
Sea konsiente di e lokalidat di bo kas i chèk si esaki ta den un área ku sa inundá dor di áwaseru fuerte òf laman haltu; limpia kurá pa e awa di áwaseru kore bai den un forma natural i sali for di bo kurá. Pone santu kla i prepará pa yena esaki na saku pa prevení awa drenta kas; si riba kaminda bo topa ku un área ku ta inundá, bira bèk i no pasa dor di esaki, ya ku bo por hoga. Buska un saku di plèstik pa warda tur bo dokumentonan importante aden,pa nan no daña dor di awa.
Laman:
Sea konsiente di e lokalidat di bo kas i si esaki ta den un área ku sa inundá dor di laman haltu i/òf brutu. No subi laman, si a deskonsehá esaki!
Ademas yuda bo bisiñanan, espesialmente esnan di edat avansá, ku nan preparashon.
Sòru pa bo tin un plan di akshon pa famia, pa den kaso di un menasa bo por tuma e medidanan di protekshon nesesario;
Durante di e evento, sigui skucha radio i televishon, pa asina por sigui e boletinnan emití dor di outoridatnan.
Servisio Meteorológiko, komo e outoridat pa dil ku menasa di sistemanan di naturalesa, ta monitoreá wer den nos region i ta saka atvertensia ora ku esaki bira nesesario, pa informá i konsehá outoridatnan i tim di kalamidat di e pasonan ku pais lo mester tuma.
Por sigui nos boletinnan a traves di nos website (http://www.meteo.cw), nos página di Facebook (http://www.facebook.com/Meteorological.Department.Curacao/.), nos app Curacao Weather i tambe via di WhatsApp (+5999-560-1089).


text:
Notisia - Asuntunan Sosial i Labor
69 Notisianan Tokante Asuntunan Sosial i Labor
- Fecha
- Relevansha
-
Treinen pa personanan ku ke traha den konstrukshon
Ocho buskadó di trabou lo haña e chèns pa partisipá den un kurso gratuito di treinen básiko pa e sektor di konstrukshon. Despues ...
-
SZW ta spera ku hopi hende lo partisipá na e investigashon di persepshon
Riba enkargo di e unidat i ministerio di Asuntunan Sosial i Empleo (SZW), den luna di mart 2022 ofisina di investigashon Linkels ...
-
Plenchi di Trabou ta selebrá un aña di eksistensia
E sentro di trabou Plenchi di Trabou djaluna 14 di febrüari a selebrá su promé aña di eksistensia, den presensia di Sekretario di ...
-
Konta riba tereno di Idioma (“Tel mee met Taal”)
E aña aki atrobe ta posibel pa instansia na Hulanda Karibense entregá petishon pa supsidio pa e programa di akshon “Tel mee met ...
-
Kòntròl adishonal sosten di corona ta start
Na febrüari 2022 ta tuma lugá un kòntròl adishonal na Hulanda Karibense di e medidanan di sosten di corona ku for di mart 2020 te ...
-
Yamada EPB i SZW na hendenan den isolashon òf karentena pa no bai trabou
Kralendijk - Entidat Públiko Boneiru i e unidat di Asuntu Sosial i Empleo / Sociale Zaken en Werkgelegenheid (SZW) ta hasi un ...
-
Suèldu mínimo i kompensashon na Hulanda Karibense ta subi for di promé di yanüari 2022
Entrante promé di yanüari 2022 Ministerio di Asuntunan Sosial i Empleo ta oumentá e suèldu mínimo na Boneiru, Saba i Sint ...
-
‘Speed meet’ pa konektá buskadó di trabou lokal i dunadó di trabou den sektor di turismo
Sektor di turismo di Boneiru tin un skarsedat di personal. Pa e motibu aki hopi empresario ta haña nan mes den problema. Ku e ...
-
Sosten di corona for di unidat SZW ta terminá despues di 19 luna
E ‘Tijdelijke subsidieregeling loonkosten en inkomensverlies CN’ (Areglo di supsidio temporal di gastu di suèldu i pèrdida di ...
-
Kambio prosedura Attestatie de Vita
Entrante promé di novèmber 2021 un kambio di importansia ta drenta na vigor pa personanan ku ta risibí Penshun di Behes (Algemeen ...


text:
Kralendijk — awe den oranan di mainta, WEB Bonaire kende ta e kompania suministrashon di awa i koriente na Boneiru a anunsiá un interupshon den nan ret ku a kondusí na un black out.
Durante oranan di mainta, WEB Bonaire a saka nan promé informé ku ta indiká un interupshon den e ret. Despues di algun tempu, nan a konfirmá ku Boneiru kompletu ta sin suminstro di koriente.
Segun e delaster informé, ekspertonan di WEB Bonaire a konstatá e problema i a anunsiá ku nan lo inisia e proseso di restorashon di suministro di koriente.


text:
E tabata un di e galanan di Hollywood cu a marca e decadanan di 70 y 80, cu su actuacion den peliculanan manera “The Longest Yard” y “Deliverance”. Despues di añanan di gloria Burt Reynolds a bolbe briya na final di ’90 cu e film “Boogie Nights”, cu a dune su prome y unico nominacion na e premio Oscar.
E actor di “The Smokey and The Bandit” a fayece awe mainta na edad di 82 aña di un atake di curason na Jupiter Medical na Florida. Reynolds tabata lucha cu problemanan di salud e ultimo añanan y e tabata uza un baston ora e pose pa potret. E ta culpa su mobilidad limita na e stunts cu e mes tabata haci den transcurso di su carera. Burt Reynolds a nace na Michigan dia 11 di februari 1936, pero el a crece na Florida despues cu su tata a haya un trabou eynan. E tabata hunga futbol na Florida State University, prome cu su speransa di bira un futbolista profesional a finalisa debi na lesionnan cu el a sufri den un accidente di auto.
El a muda pa New York na 1950 en busca di un carera como actor, haciendo diferente rol di menos importancia na television te ora el a haci su debut riba big screen na 1961. Reynolds a casa cu e actriz Judy Carne na 1963, pero a divorcia dos aña despues. E tabatin un fling durante 5 aña cu Sally Field, cual a finalisa na 1982. El a casa cu Loni Anderson na 1988 y nan a adopta un yiu homber, Quinton, prome cu nan a divorcia na 1993. Nancy Lee Hess, un sobrina di Burt Reynolds, a bisa cu su omo no tabata djis un ‘movie icon’, e ta un homber generoso, pasiona y sensitivo cu tabata dedica na su famia, amigo y fans.


text:
Na Adelaide e miho tenistanan di mundo lo ta den cuarentena, unda nan lo hunga un torneo de exhibicion prome cu nan biaha pa Melbourne pa Australian Open, e organisadornan a informa awe. E number uno di mundo, Novak Djokovic, Rafael Nadal y e 23 biaha campeon di Grand Slam, Serena Williams, lo ta den e serie di streanan di deporte, cu lo bay den cuarentena na Adelaide prome cu nan hunga e torneo di exhibicion dia 29 di januari, cu ta e apertura di e zomer australiano di tenis di 2021.
Door di e pandemia di Covid-19, cu ta afecta e reanudacion di e temporada 2021 di tenis, Australian Open a keda aplasa pa tres siman, y lo tuma luga di 8 pa 21 di februari. Melbourne a sali na october for di un periodo di lockdown di varios luna, despues di e segundo ola di Covid-19, loke a complica e planificacion di e torneo aki di Grand Slam. E hungadonan y nan colaboradornan tin cu yega fin di otro siman na Melbourne, unda nan mester respeta un cuarentena di 14 dia prome cu e torneo.
Pero e capacidad hotelero reduci di e ciudad a obliga e director di Australian Open, Craig Tiley, pa pidi ayudo di e gobierno di estado di Australia Meridional, unda Adelaide ta keda. Mientrastanto e propietarionan di e apartamentonan na Westin Melbourne ta preocupa pa nan salud y nunca lo acepta pa e hungadonan internacional keda den cuarentena den e hotel, nan abogado a bisa na Reuters dialuna ultimo. E propietarionan cu ta inlcui algun top empresario di e pais, a bisa di sinti nan ataca di sorpresa pa e plan di cuarentena.


text:
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Situacionnan cu por degenera den peor caso ta addicionnan fuerte, detencion den un centro psiquiatrico y asta suicidio”.
Den e ultimo añanan, e sistema psicoterapeutico yama EMDR (Eye Movement Desensitization and Reprocessing) ta wordo practica den diferente pais cu hopi exito. Ya na Aruba, atraves di su consulta priva drs. Mitsy Willems ta pone e sistema psicoterapeutico aki den practica y ta haya resultadonan favorabel.
“E funcionamento di e tratamento di EMDR ta consisti di un protocol y paso nan pa segura y garantisa mehoracion inmediato di e cliente cu ta den e proceso di terapia. Pa por a trece e sistema y duna tratamento, mi mester a certifica mi mes door di tuma trainingnan den exterior y inverti den recurso economico pa por a haya e equiponan cu ta rekeri pa por duna terapia di EMDR correcto”.
E tratamento aki lo mehora calidad di bida di hopi hende. E sistema EMDR, a wordo usa cu gran exito pa e tratamento di traumanan ocasiona pa secuela di veteranonan di guera cu ta bolbe di Irak y Afganistan entre otro regionnan den conflicto, manera e victimanan di terorismo, manera di e atakenan di 9-11 na New York y victima di temblor manera esun na Turkia y esun mas reciente, Haiti na principio di 2010. (EMDR Journal).


text:
Bolo di Pudin ku preimu (½ liber)
Si bo ta gusta pudin i ta un fiel fanátiko di bolo di prèimu, e chèns ta grandi ku lo bo keda enkantá ku e kombinashon úniko akí den un bolo. Bolo di pudin ku prèimu ta wòrdu trahá a base di un panlefi suave kombiná ku un reyeno kremoso di prèimu. Bo por usa sea brèndi, likùr òf wiski pa enrikesé e sabor di e bolo i a labes konserv’é mas largu. Pa finalisá, ta kubri e bolo ku un krema di pudin i dekorá esaki ku prèimu hinté. E bolo akí ta hopi gustá i tin un sabor tremendo. Nan ta bisa ku bo no por ke tur kos pareu, ma e bolo di pudin ku prèimu akí definitivamente ta prueba lo kontrario.
Loke bo ta bai siña
· E téknika pa krea un diseño simpel i bunita riba e bolo usando fòil
· Un manera fásil evitá ku e pudin ta pega den e plancha i desfigurá e bolo
Konosementu
· Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso akí ta inkluí
Video ku durashon di 26 minüt i 25 sekònde
Akseso ilimitá na video
Akseso via selular i kòmpüter
Ekipo
· Plancha di 10 inch (26cm)
· Fòil
· Kònchi pa traha pudin
· Wea pa herebé lechi
· Baki di glas
· Klòper
· Spátula pa smer e pudin
· Kuchara grandi di plèstik
· “Cake lifter”
· Kuchú grandi pa slais panlefi
· Bòter di plèstik pa muha e bolo


text:
Teatro kadaken ta presentá e siman ku ta bin aki, e obra Chakutoe. Direktor artístiko ta Gibi Basilio miéntras ku aktornan ta Albert Schobaar, Norma Cova, Guenn Ramon Gustina, Tisjaira Martina i Roley Kelkboom kende por sierto tin e ròl di Chakutoe. Premier lo ta djárason 27 di mart pa 8 or di anochi den la Tentashon. Lo kana ku e presentashon di mart te ku novèmber awor. Lo bai tin diferente presentashon i karchinan ta optenibel na Mensing’s Caminada i Van den Tweel Zeelandia.
Gibi Basilio, direktor artístiko di e obra a konta Djasabra ku ku e ta kòrda hopi aña pasa ku a pone un potrèt di Felix Chakutoe den Otrobanda promé ku e busto a bin. Na e okashon ei el a tira un diskurso i ora a pidié pa e skibi, esun di Chakutoe a yama su atenshon mesora. “Mira kon mi a tira un diskurso ora bin ku potrèt di Chakutoe komo un di nos gran lidernan, pakiko no mi skibi un obra den e kuadro ei”. E obra su kuadro ta añanan 1920, spesial den añanan 1922, kasi 100 aña pasa i e lucha den haf kaminda trahadónan di haf a haña tende ku ta bai baha nan suèldu i esei a lanta henter un malkontentu ku a pone ku el a kana for di aprel te yüli ora el a eksplotá. Chakutoe komo nabegante a yega Kòrsou na yüni, nèt un luna promé i el a tende kiko ta sosodé i a kumpra e lucha. No tabata su lucha pero a yega i haña e trahadónan den wèlga, pero no tabata bon organisá i el a tuma e batuta i dirigí henter e wèlga aki i ku a resultá finalmente den e eksplotashon 17 di yüli ku resultado fèrfelu di 4 morto, diferente herido, a kibra diferente lugá pero a firma e promé akuerdo kolektivo di trahadó. E promé sindikato real Santelmo di 1922. Esei tabata un gran logro e tempu ei.
9 aña prisòn pa Chakutoe….
Pero nan a sera Chakutoe tambe. El a haña 9 aña pero a haña klemensia i a sinta 3 aña so. E obra no ta bai riba esei so pero e ta bai riba un famia pober di e tempu ei kon nan ta lucha pa tene kabes riba awa. Bo tin mama Stang ku Magdalena su yu muhé, Tirso yu hòmber i ròl di iglesia katóliko ku tabata fuertisimo, ròl di plaka ku ta doñonan di barku i e ròl di gobernashon den e kaso aki gobernadó. Bo tin esena ku e tres podernan ei ta bin huntu. I asina ta sera konosí ku e époka ei, e ròl di iglesia, e bida sosial, pader, enseñansa, trabou, tur huntu den e obra Chakutoe.
Hopi investigashon…
Pa a yega na e obra aki Gibi a hasi basta investigashon. El a bai archivo i a tuma basta luna pa buska informashonnan nesesario. Lesa hopi pa mas informashon. No ta un dokumental pero un obra ku tin den dje realidat pero tambe tin fiktisio. Mama Stang ta un hende ku tabata eksistí pero a krea un historia rònt di dje i dun’é dos yu pa asina tin un historia den e totalidat ei,. E preparashon pa buska informashon ta tuma tempu i despues skibi. Ta kuenta di pone skrap i pone skrap. Un proseso largu pero dushi pa Gibi a haña sa mas di Chakutoe mes i di e wèlga.
Diferente mensahe….
E mensahe ku nan ke trese ta diferente. Un di nan ku Gibi ta saka sentral ta loke Chakutoe a para pe., Un hende simpel, nabegante, poko skol, ku ta mira ku inhustisia ta algu malu i ta tuma batuta ku ta lucha kontra inhustisia te final i si e tin kosta su bida e ta bai pe. Hende mester tin meta den bida, un vishon, un pashon i nada mester por stòp bo pa logr’e. Esei ta mensahe, perseveransia, i sigur organisá. Gibi a splika ku promé tabatin un wèlga pero no bon organisá. Ku esaki nan ke mustra ku ora bo ta bon organisá i struktura e logronan ta mas grandi. I mester honra nos lidernan, nos luchadonan i Chakutoe kisas hopi hende no sa hopi di dje i esei e obra ta para pe. Gibi a bisa ku nan ke pa promové lidernan i ohalá esei lo ta simia pa lider nobo den e komunidat aki.
Ta kasualidat….
Ora a bin e idea pa e obra no tabatin nada di loke ta pasando aktualmente i por papia di un kasualidat ku a obra nèt na e momentunan aki ku kos ta turbulento serka trahadónan. Gibi “kisas por bisa ku ta Chakutoe mes a trigger nos i ta bale la pena nos pone atenshon an nos manera di lidera kos, sindikato si mira e ròl di sindikato di ántes i awor. E tin tiki kasualidat den dje i Chakutoe den su graf masha dia lo ta bòltu i puntra ta kiko ta pasando ku sindikalismo, i kiko a hasi ku e promé sindikato Santelmo. I hustamente e ta bai trigger hopi kos den en komunidat aki entre otro kompará 1922 ku awor i wak kon kos ta”.
“Laga nos hasi e algu ku parse un poko kasual, hasi un realidat i mensahe bon kla pa komunidat”, Gibi Basilio a splika.
25 esena….
E obra lo ta un ora i mei di durashon. Gibi
konsientemente a skohe Albert Schoobaar pa yud’e pasobra e tin un eksperensia amplio riba e tereno aki. Lo tin 25 esena, na kas di famia, iglesia, pader ku e hoben, sprockel ku ta presidente di e Volksbond e tempu ei, e reunion di triángulo, wèlga i hopi mas. E obra ta tuma lugá na La Tentashon, den Otrobanda i ku tin un nifikashon masha importante, mirando ku ke basha e lugá abou. Gibi a bisa Djasabra ku nan lo sigui boga pa la Tentashon keda eksistí.
Spesial pa skol….
E obra Chakutoe ta traha prinsipalmente pa skol. I p’esei nan ke pa skolnan hasi uso di e oportunidat i bishita e obra pa mira e obra. Nan lo haña preparashon promé i despues ku e hóbennan wak e obra. “Nos ke pa nan konosé e obra, e historia, Chakutoe i ku simia di liderazgo lo kai serka nan tambe”, Gibi a bisa.
Albert Schoobaar i Roley Kelkboom..
Djasabra por a tuma nota di un pida esena di e obra aki entre Chakutoe (Roley Kelkboom) i Sprockel (Albert Schoobaar). Bosnan fuerte, un kier a dominá otro pero niun dos kier a baha kabes…….
Sprockel tabata lider di Volksbond, un organisashon liga na iglesia ku tabata yuda hendenan di ménos rekurso. Den e obra aki Sprockel ta yuda hende di ménos rekurso tin konfrontashon ku Chakutoe debí na e maneho ku Sprockel ta hiba, su pensamentu i si idiologia. Albert Schoobaar tambe tin e ròl di pader Verriet, tambe e ta bewaker i tin ròl di gobernadó. Pa Albert e kos di un reto mas grandi ta pa duna e personahe bida, kiko ta hasi kada un diferente for di otro i buska kon kada un ta papia i move. I e reto ta pa duna bida na e palabranan di Gibi Basilio. I tambe pa e públiko komprondé e mensahe. Pa Albert Schoobaar aktua dilanti di públiko ta trese basta nèrvio. “Mi no por kit’e. Semper mi ta nèrvioso voral ora di e premier. Esaki ta historia di mi bida, mi ta keda nèrvioso. E ta insoportabel na kuminsamentu i semper bai bo ta bolbe hasié. Pero e ta dushi”, asina Albert a bisa.
Roley Kelkboom ta Chakutoe..
Ta trata di un nabegante, un hende ku tin un sentimentu spesial pa hustisia i ora tin inhustisia e ta Sali pa defendé. Den e kaso aki el a kaba di bin di afó i konstatá situashon riba waf i el a duna aporte i resultá den lider ku a hiba e lucha di e wèlga. Roley a splika Djasabra ku e tabatin basta aña sin ta aktua, pero e ta bek riba esenario. E ta Kontentu di por ta Chakutoe den e obra aki. Pa Roley aktua dilanti di públiko ta loke e ta gusta i p’esei e ta bai fásil. E ta prepará su mes bon.
(pone den kader)
Fondonan:
Prins Bernhard Cultuurfonds Caribisch Gebied
Het Fonds Podiumkunsten
BankGiro Loterij Fonds
Esena ku a graba ta un dialogo entre Chakutoe i Sprockel!
(Pone den kader)
Estreno: 27 di mart 2019 di 20.00 pa 21.30
Fechanan di presentashon: 5, 6 i 7 di aprel / 3, 4 i 5 di mei 2019
Lugá di presentashon: La Tentashon
Orario di presentashon: 20.00-21.30or djabièrnè i djasabra & djadumingu 17.00-18.30or
Karchi di entrada optenibel na: Mensing’s Caminada i Van den Tweel Zeelandia
Por kumpra karchi online: Like nos page riba facebook pa mas informashon
Preis di entrada: Naf 27.50
Periodo di presentashonnan: Mart te ku novèmber 2019
Obra ta pa hoben di 12 aña bai ariba i adulto.


text:
Di e momento cu Eagle LNG Partners a anuncia e firmamento di contractonan cu WEB Aruba NV pa suministra WEB Aruba NV cu gas natural pa un periodo di 20 anja pa uso den e dual-fuel engines di Wartsila pa e generacion di energia electrico, controversia, falta di informacion y secrecia mediante non disclosure agreements a pone cu a deal cera entre Eagle LNG Partners y WEB Aruba a bira sospechoso y no transparente.
Despues cu tanto miembronan di Staten como Rainbow Warriors Core Foundation a vocifera nan preocupacion tocante e falta di informacion, acceso na documento y transparencia, ainda Eagle LNG y Gobierno di Aruba no a produci ningun informacion concreto.
Y ora Rainbow Warriors Core Foundation a identifica e plan pa corre 14 kilometer di tuberia di gas for di e regasificaction plant na Seroe Colorado te cu e planta di WEB Aruba NV ariba tera, pasando den areanan densamente popula, Eagle LNG y Gobierno di Aruba a persisti den un silencio total tocante e detayenan technico y ambiental.
EAGLE LNG a tene town hall meetings den cual no a revela ningun detaye concreto technico of ambiental.
E compania holandes den environmental consulting and engineering Royal Haskoning a ser contrata pa crea e Environmental Impact Assessment (EIA), estudio di impacto ambiental.
Segun comunicadonan di EAGLE LNG lo tene riba 7 y 8 september town hall meetings pa trata e concepto di e estudio di impacto ambiental.
Awe, dialuna 5 di september Rainbow Warriors Core Foundation a obtene informacion cu lo tene un reunion cu NG0 pa trata e concepto di e estudio di impacto ambiental riba diamars 6 september na Hyatt Place, cuminzando 9.00 AM.
Despues di haci algun yamada a bin constata cu SOLAMENTE Aruba Birdlife Conservation, Stimaruba y Turtugaruba a ser invita, di cual e ultimo a duna di conoce cu lo no atende pasobra no kier tuma parti den reunionan cu un grupito selecto so.
No a invita ningun organisacion ambiental y specificamente Rainbow Warriors Core Foundation, Accion Ambiental y organisacion di naturaleza Fanapa no a ser invita ni yama ningun momento.
Tumando den consideracion tur e falta di informacion, secrecia mediante Non Disclosure Agreements, falta di transparencia pa cu miembronan di Staten y awor e practica “selective hand picking” di NGO pa un reunion cu NGO tocante un concepto di estudio di impacto ambiental e ta bira necesario pa cuminza notifica e Gobierno Federal di Merca, specificamente State Department, agencianan regulatorio di Merca y Tweede Kamer y agencianan regulatorio di Union Europeo di e maniobranan delibera di tanto EAGLE LNG como Royal Haskoning.


text:
ORANJESTAD, Aruba – 9 april 2020: Conferencia di prensa di Departamento di Salud Publico ta keda posponi durante Semana Santa. Relaciona cu e weekend di semana santa y dialuna di resureccion. Departamento di Salud Publico ta informa cu lo no tin su conferencia di prensa diario pa 2or di atardi riba diabierna 10, diadomingo 12 y dialuna 13 di april. Update pa cu casonan di COVID-19 lo keda tuma luga tur dia atraves di e website aki (www.arubacovid19.org) y nos ta encurasha comunidad pa sigui tur instruccion duna pa gobierno y DVG pa bo propio salud durante e dianan cuta sigui.
Shelter in place ta na vigor.
Mantene distancia social.
Distancia fisico.
Laba man frecuentemente.
Evita mishi cu wowo, nanishi y boca.
Y si bo ta malo yama 280.0101 pa por wordo getest pa COVID-19. Di parti DVG un bon y feliz weekend bendiciona. Laga nos reflecciona riba loke nos tin y alavez resa pa pronto recuperacion pa esnan cu ta den e lucha contra COVID -19.


text:
Formulario di keho online
Un keho of notificacion por wordo entrega cerca IVA facilmente online via nos formulario di keho digital. Primi riba e boton 'habri formulario di keho online' pa habri e formulario den un bentana nobo. Ora ta trata un keho, IVA ta recomenda tur demandante pa upload un carta di keho di biaha hunto cu e formulario di keho di IVA. Ehempel di cartanan di keho den Papiamento, Spaño y Hulandes por haya akibou. Corda prepara e carta di keho prome cu yena e formulario di keho. Asina por upload e carta di keho (den formato PDF) di biaha.
Carta di keho
Ora di entrega un keho oficial na e instancia/dunado di cuido concerni, ta importante pa e demandante entrega un carta di keho unda e ta describi e suceso. Asina e dunado di cuido of e instancia por trata e keho. Akibou por haya ehempel di cartanan di keho den Papiamento, Hulandes y Spaño cu e demandante por uza.
Entrega Formulario di keho via email of post
Ta posibel tambe pa download e formulario di keho y deposita esaki den e brievenbus na oficina di IVA of por manda e formulario via email na meldpunt@iva.aw Akibou por download e formularionan di keho den Papiamento y Hulandes.


text:
drs. ing. Edsel Lopez, director PriceWaterHouseCoopers den Comprondiendo Bida, e revista edicion 2001 ta contesta riba e pregunta si Spiritualidad y trabao…. Por combina…
Parti di un entrevista cu drs. ing. Edsel Lopez, director PriceWaterHouseCoopers den Comprondiendo Bida, e revista edicion 2001
Spiritualidad y trabao…. Por combina…?`Claro cu si!’ segun Edsel. ‘E caminata aki a pone mi defini hopi bon pa mi mes kico spiritualidad por nifica pa mi trabou’. Edsel, cu ta director di e oficina di ‘PriceWaterHouseCoopers’ na Aruba ta bisa: ‘Na nos oficina mi ta haya importante pa traha na e ‘team spirit’. Den nos oficina mester tin como sifuera un bala di energia positivo ta circula tur ora. Esaki ta nifica cu nos lo traha ‘hunto’ na resolve tur situacion, tambe esunnan dificil.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas…
Hopi ora mi ta mula den un tienda, para henter dia riba mi pia
Of den e restaurant unda mi ta corta berdura pa e turista por come su dinner…
Come pa biba saludable… entrevista cu dr. Carlos Viana… www.comprondiendobida.com
Entrevista cu dr. Carlos Viana, P.h.d.
Danki Dios cu nos ta biba den un era cu tin hopi mas investigacion riba e relacion entre nos cuminda y nos salud, di malesanan cu nos por preveni dor di come saludable, cerca nos mes y nos yiunan. Medionan di informacion actual tanto corantnan, revistanan, pero tambe esnan cu to usa p.e. internet sa cu tin un mundo na informacion na nos disposicion.
Mas y mas, nos ta realisa cu cuminda ta un factor importante den nos salud total.
Cu salud nos kier meen salud total, esta fisico, mental, espiritual y emocional.
ken ta responsabel pa e bon futuro di nos muchanan? Ingrid Werleman y Angelo Angela riba www.comprondiendobida.com
Dos generacion den combersacion…
Ingrid: Ken ta responsabel pa e bon futuro di nos muchanan, Angelo?
Angelo: Mayornan mester wordo poni bek como e principal responsabel di e educacion di nan yiunan. Esei ta mi humilde opinion, con esei mester pasa mi no sa. Loke ami sa ta cu abo mester pone bo granito di arena, y bo no mester ta trahado social, educador, of traha den husticia pa esei, djis un acto di bondad na e mucha of e hoben: un compliment, un empowerment, purba di kita su atencion for di caya, sosten’e si bo ripara cu e no ta haya sosten di su mayornan.
PADU LAMPE, writer & psycholgist DIMITRI HALLEY… 2 generation in conversation on ‘The Third Element…and life…
Dimitri ta bisa: `Nos mester trata na compronde y interpreta e informacion cu Padu ta presenta den su bukinan: E ta un informacion hopi mas importante y profundo cu nos lo kere na prome instante. Pa mi Padu ta un hende cu un espiritu grandi y profundo. ‘ Dimitri ta kere cu ta solamente algun mente grandi na mundo a logra di capta e informacionnan aki. Den esaki e ta pone Padu riba mesun linja cu hendenan grandi den mundo.
Den The Third Element Padu ta splica con e interaccion entre e mundo fisico y psichico ta nace. E buki ta bay riba e esencia di tur loque ta existi.
Love and addiction… the first part by Dmitri Halley, psychologist
Amor ta un tema cu ta toca nos tur. Hopi di nos ta busc’e den e amor cu nos ta ‘spera’ di e otro, pero e amor berdadero ta sinta den loke nos ta encontra ora nos ta liber di berdad, liber di expectativanan pa cu otronan den nos bida. Esaki ta hiba nos na un conciencia cu por yuda nos pa topa e amor di un nivel mas halto. Den griego nan ta yam’e ‘Agape’ e amor incondicional, cu no ta discrimina, ni husga. E ora bo ta cla pa tur tipo di amor, paso bo no ta’depende’ di otronan mas, bo no ta bira e catibo ni e adicto mas…bo ta liber…pa amor di berdad.
Tur hende tin un deseo profundo pa ta felis. Ta e forma con nos comunidad a domestica nos y hasi nos hopi bes adicto na cosnan material y deseonan cu ta pafo di nos a crea asina tanto relacionnan di dependencia.
Problem falling asleep? Dr. Falconi explains possible reasons…
Prome parti di Un entrevista cu Dr. Jaime Falconi, neurologo y psichiatra
Dr. Jaime Falconi, neurologo y psichiatra Arubiano tin e tema aki como un punto di atencion grandi. E no ta solamente un problema serca hende grandi, pero pa hopi tempo caba e ta un fenomeno cu nos ta wak tambe serca hobennan y te hasta serca muchanan hopi chikito.
Di con?
• Pasobra nos custumbernan di biba a cambia, consecuentemente tambe nos ritmo di drumi.
‘Spiritualidad’ pa mi ta e dimension mas lew cu e ‘quantum level’ , pero pa cua e ‘quantum level’ ta un entrada. Simplemente bisa, e ta e ‘nivel’ di energia universal cu ta duna bida na tur cos. Bisando esaki, mi ta expresa tambe cu pami no tin ‘diferencia’ of ‘separacion’ entre e mundo fisico y e mundo spiritual. Nan ta fuertemente conecta. Pero e ta depende di desaroyo di e sensibilidad di e persona pa capta esaki, y mas ainda pa incorpora esaki den bo bida diario.


text:
Dia di provedor Rijksdienst Caribisch Nederland
Durante di e enkuentro interaktivo pa provedornan lokal e tim di kompra di Rijksdienst Caribisch Nederland ta bai splika kua produkto i servisio RCN lo bai kumpra den 2022, kua ta e reglanan ku ta konta i kiko provedornan por ferwagt di RCN komo e partido ku ta destahá. Durante di e enkuentro tin sufisiente tempu pa hasi pregunta.
Kompania (máksimo 1 persona pa kompania) por registrá te mas tardá djabierne 19 di novèmber 2021 via e adrès di meil aanbesteding@rijksdienstcn.com. Tin lugá pa un máksimo di 100 persona.
Nos ta topa dia 26 di novèmber!


text:
Entregá petishon
Bo por entregá bo petishon na dos manera:
- Bo ta pasa serka Ofisina Yudansa pa Víktima i nan ta entregá bo petishon digitalmente pa bo.
- Bo ta prent un formulario di petishon i manda esaki, huntu ku un kopia di bo pasport/sédula/reibeweis i tur otro dokumentu nesesario, ku pòst pa Schadefonds den Hulanda Oropeo.
Schadefonds Geweldsmisdrijven
Antwoordnummer 91052
2509 VC Den Haag, Nederland
Schadefonds ta konsehá bo pa entregá e petishon via di Ofisina Yudansa pa Víktima. Esaki pa motibu ku pòst for di Hulanda Karibense pa Hulanda Oropeo por tarda basta. Ofisina Yudansa pa Víktima por entregá bo petishon digitalmente sin pèrdida di tempu.
Banda di esaki Ofisina Yudansa pa Víktima tin eksperensia ku yenamentu di formulario di petishon i nan sa eksaktamente kiko ta importante pa Schadefonds. Ofisina Yudansa pa Víktima tambe por kontrolá bo identidat di parti di Schadefonds, dor di wak bo pasport/sédula/reibeweis na sitio.


text:
Peña pa strika kabei
Seri di Herensia Kultural
Djis un bista den kaya na Antia Hulandes ta sufisiente pa komprendé ku kabei ‘i peper no ta na moda aki serka nos. Mayoria di hende muhé ta laga stret nan kabei ku krema desaroyá espesialmente ku e fin ei. Stretmentu di kabei ta un bon negoshi. Bientu for di Estádos Unídos a bin tira e moda akí den siglo pasá aki banda. Pero stretmentu a start ku un simpel peña di metal (tin hende ta yam’é ‘kam’). Na final di siglo diesnuebe. Produktornan na Estádos Unídos tabata hasi propaganda pa ‘Black Skin Removers’ i ‘Cures for Curls’. Un koló di kútis blanku i kabei las tabata determiná státus di hende muhé. Na Antia Hulandes tambe. Ke men ku na gran eskala nos hende muhénan ta kuminsá lucha pa dominá e ‘kabei ‘i pepernan’. Nan ta laga hende strika nan kabei ku un peña di metal. Miéntras e peña ta keinta riba stof di korozin, ta parti e kabei nan pida pida i ta pone fèt den dje. Ora e peña gana su temperatura hustu, ta pas’é pokopoko den e kabei. E kayente ta hasi e kabei bira lizu. Pero ta un solushon temporal, pasobra asina e kabei muha sea ku awa òf ku sodó, su krùlnan ta bolbe mesora.
Curaçao, aña 2003. Na Edith’s Beauty Salon, Mildred, ‘Shon Mi’ Leito-Leito (49 aña), ta strika kabei di un hende di edat avansá pa hasié lizu. Segun e mes método i ku e mes oló penetrante di airu i metal kayente di kasi shen aña pasá. Ta e stof so a hala un banda duna lugá na un aparato di keinta eléktriko. Shon Mi ta un di e poko pelukeranan na e isla akí ku ta dominá e fishi ainda di ‘strika kabei’. El a siña e téknika serka Edith Donker, yu muhé di un mama for di St. Eustatius, di kende el a kumpra e salòn dieseis aña pasá. E último novedat di estilo di kabei a bini Kòrsou e tempu ei via migrantenan di hablz Ingles. ‘Ta un trabou di fishi’, e ta mustra. ‘Mi ta orguyoso ku mi sa kon mester hasié.’ Pasobra no ta un trabou asina simpel manera e ta parse. Un tratamentu ta dura, dependiendo di largura i diki di e kabei, di mei ora te vários ora. ‘Bo mester sa ki tipo di kabei bo tin bo dilanti’, Shon Mi ta splika. Esei ta determiná kon kayente bo por laga e peña bira. I bo mester konosé kayente di e peña. Mi no tin nodi di chèk ki temperatura e peña tin mas. Esei mi por hole.’ E strikamentu riba su mes tambe ta un arte. Shon Mi: ‘Bo mester pasa e peña ku trankilidat. No demasiado slo, no demasiado purá i nunka mester laga e peña mishi ku e kueru di kabes. Ku masha kuidou bo tin di traha pasobra mester pèrkurá pa e kabei no kima.’
Pero awor ‘strikamentu di kabei’ t’afó, i ‘stretmentu di kabei’ t’aden. Ta hende muhénan di mayor edat i muchanan so ke laga strika nan kabei ainda pa hasié lizu. Muhénan di awendia ku tin kabei ‘i peper ta skohe pa hasi un tratamentu ku krema ku ta saka e krùlnan chikí chikí permanentemente for di nan kabei. Anthony Dickey, ta askribí popularidat di kabei lizu na e pèrdidanan ku industria di kosmétiko a hiba den pasado. ‘By the late 1970’s however, the hair and cosmetic companies, having lost money, began an assault on the psyches of women and embarked on extensive advertising companies lionizing conservative, straight-haired styles’, asina Dickey ta skibi den ‘Hair Rules; The Ultimate Hair-Care Guide for Women with Kinky, Curly, or Wavy Hair’. I nos muhénan antiano ta sigui moda merikano. Ku tratamentunan di krema i zeta nan ta dominá e kabei ‘i peper i ku rolers, tang i föhn nan ta bon okupá mainta i anochi pa gana ku e kabei ta peña na smak.
Esei ke men antó ku nada no a kambia? Ketu bai kabei las ta e norma, meskos ku na final di siglo diesnuebe, prinsipio di siglo binti?
Paul Brenneker a pinta un situashon den su seri Sambumbu: ‘Ta luna pasá ei nan yu hòmber a kasa i ata e pareha a parti kaba. Ku un mucha muhé kabei las. Pero e no tabata sirbi, b’a tende.’ Anto Brenneker a skibi tambe: ‘Hòmbu, hala un banda lagami pasa.’ ‘Awor pakiko ami mester hala un banda? Pasobra abo ta brùin ku kabei las anto ami ta pretu kabei ‘i peper, no?’ ‘Nò, ma asina akí ami no por pasa.’ ‘No binimi ku historia. Abo ke ku bo ta mas ku e neger akí anto p’esei e neger akí mester hala pa abo pasa.’ ‘Bo ta pèrmitími pasa aki nan?’ ‘Mir’akí, gayo, pasobra mi no ke pleitu mi ta hala, no pasobra mi ta pretu ku kabei di peper.’
Hende ku lesa e títulonan di websitenan riba Internet, ta sospechá ku no t’asina: ‘Want straight hair?’ i ‘How do I get completely straight hair permanently?’ ‘Even so, women with nonstraight hair… still retain negative beliefs about their hair’, asina Dickey ta skibi. E outor ta konsehá muhénan pa nan no kalifiká kabei mas komo ‘bon kabei’ òf ‘mal kabei’, sino papia di ‘kabei salú’ òf ‘kabei ku no ta salú’.
Na Kòrsou Elis Juliana ta boga p’e basta dia kaba. Den ‘Kabei’ e ta konta. “Aña 1962 nos por yama “era di kabei”. Sekso débil a entrega nan bida den “hasimentu di kabei” Mundu por bira banda robes, ta e kabei ta e kabei. Si bo mira ku ki entusiasmo nan ta drenta den lucha kontra kabei, bo ta keda asombrá….. Anto tin be e oreanan ta na plèki plèki pretu kaminda e peña di sakrifisio a slep.”
Peñánan a para bira berdadero obra di arte, kreashonnan ekspresivo. Tur kos a kuminsá ku un simpel peña di metal ku tabata keinta riba kandela i via kremanan kímiko, roler i pelukin kaminda a habri pa un eksploshon di peinado i modelo. Shon Mi tin miedu ku orígen di e kultura ei di kabei, di ‘strika kabei’, ta bai pèrdí.’ Stretmentu no ta bon pa kabei di mucha chikitu. Ta mihó strika e kabei hóben ei. P’esei mi ke duna mi konosementu na e alumnonan di e skol di VSBO/SBO Maris Stella kaminda mi ta traha. Ku dunamentu di lès kon ta ‘strika kabei’ kisas mi por mantené e fishi akí na bida.’
Portet: ‘Peña di sakrifisio’ (kolekshon Elis Juliana2003/NAAM)
Fuente
www.cr.nps.gov
www.msnbc.com
Paul Brenneker, ‘Sambumbu’ (tomo 6 i 7), Kòrsou, 1973.
Elis Juliana, Kabei in: Wazu Riba Rondu, no 1, 1967
Ku un danki na:
Mildred ‘Shon Mi’ Leito-Leito, Edith’s Beauty Salon, Sandra Lewis-Nieuw, Rose Mary Allen
Teksto: Eva Breukink, Pòtrèt: Prince Victor.


text:
HAMBURG – Mas ku 140 profeshonal di gòlf i hungadónan amatùr a partisipá na dos evento na Alemania kaminda a presentá Kòrsou komo destinashon pa hunga gòlf. Curaçao Tourist Board CTB ta spònser di dos torneo di gòlf prestigioso na Alemania.
E aña aki Kòrsou ta e sosio di destinashon ofisial di Professional Golf Association of Bavaria, i sosio di spònser di Race to Curaçao. Esaki ta un serie di torneo di nuebe evento di gòlf na Beieren, ku lo resultá den un torneo final, Blue Bay International ProAm, ku lo tuma lugá aki na Kòrsou di 13 pa 20 di novèmber.
Christoph Günther di PGA Bavaria ta entusiasmá pa e torneo benidero na Kòrsou: “Blue Bay International ProAm ta basta tempu kaba den nos pensamentu, pasobra nos a hunga e Curaçao Masters den un formato ProAm, pero e evento a muri diferente añanan pasá pa bunitesa. Nos ta sumamente kontentu pa trese gòlf profeshonal bèk riba e bunita isla aki den Karibe, i ta pensa ku nos por sostené Kòrsou pa krese i bira un destinashon pa hunga gòlf internashonal”.


text:
WILLEMSTAD – E promé torneo di e ‘Junior Development Tennis Series’ a keda organisá na Regales Tennis School, kaminda hóbennan di entre 6 pa 9 aña a subi kancha di tènis demostrando nan abilidatnan den e kategoria di bala Oraño i bala Kòrá.
E organisado kual ta Williams Tennis Service ta hopi satisfecho ku resultado i e nivel desplegá di parti e 28 hóbennan ku a partisipá na e promé torneo ‘Junior Development Tennis Series’.
Tur e hóbennan ku a partisipá den e kategoria bala kòrá a hunga 4 enkuentro, pa despues esnan ku a klasifiká hunga e kuart final i seguidamente e semi final. Den e final tabata e hóbennan Ian Pieterss i Jose Carlos Andrade ku a enfrentá otro, ku e hóben Ian Pietersz resultando viktorioso.
Den e kategoria bala Oraño tambe e hóbennan a hunga un kantidat di wega i despues di e kuart final i e semifinal, den e final tabata Joshua van Grinsven i Aldair Correia Marques ku a topa otro. Dos hóben ku pa promé bia ta partisipá den un torneo amistoso i tabata e hóben Aldair Correia Marques ku ta sali viktorioso.
E organisado ke hasi uzo di e oportunidat aki pa gradisí tur e entrenadónan Xiomara Regales, Ingrid Gonesh, Juni Engelhardt, Karl Vukobrat ku a enkurashá nan hóben tenistanan pa partisipá. Esaki ta un proyekto ku ta hiba e meta prinsipal pa eduká i desaroyá e futuro generashon di tenistanan di Kòrsou.


text:
SMOC ta boga, pa vários aña kaba, ku mester hasi mas tantu midimentu. Pa vários aña SMOC ta boga pa gobièrnu tin ku mantené lei pa pèrkurá ku emishon for di tereno di Isla ta baha te proporshonnan normal, mas humano. Ta p’esei SMOC ta pro-aktivo, kompará ku gobièrnu di Kòrsou, pa publiká tur midimentu di airu. Mayoria di biaha esaki ta konta pa midimentu hasí na Beth Chaim. Aki e nivel di materia venenoso hopi biaha ta haltu. Mas haltu ku na Kas Chikitu. Luna pasá e emishon di TSP, un tipo di materia fini, tabata apsurdamente haltu na altura di Beth Chaim – aparentemente atrobe Isla no tabata kontrolá. Ma tin biaha bientu ta bira suta Kas Chikitu, ku siman pasá tabata pèstá di materia fini ora ‘operations na tereno di Isla no ta bon kontrolá’. Aparentemente esei a sosodé, mirando e promé midimentunan di siman pasá (29 di mart) kaminda siudadanonan a yama SMOC regularmente pa keha di molèster di salubridat. A midi na Kas Chikitu materia fini manera PM10. Resultado: nivelnan apsurdamente haltu di masoménos 800 ug/m3 (mira e grafik akibou), ku ta surpasá e norma di WHO fuertemente, pasobra WHO ta preskribí:
,, PM10
20 ug/m3 annual mean
50 ug/m3 24-hour mean
………
“WHO Air Quality Guidelines” estimate that reducing annual average particulate matter (PM10) concentrations from levels of 70 ug/m3, common in many developing cities, to the WHO guideline level of 20 ug/m3, could reduce air pollution-related deaths by around 15%. However, even in the European Union, where PM concentrations in many cities do comply with Guideline levels, it is estimated that average life expectancy is 8.6 months lower than it would otherwise be, due to PM exposures from human sources.’’
Kua polítiko ta para ketu na esaki?


text:
âTa cua cashi e Dreamers tin cu bay aden?â
Que vaina. Un otro âsorpresaâ den e aventura di burocracia cu ta mi bida na Aruba. Despues di a cuminsa aña determina cu tanto resolucionnan pa aña nobo, casi...
âDi desesperacion pa reflexionâ
Armand Hessels: Recientemente director di Asunto Social a bati alarma tocante e situacion social na Aruba. Segun e, Aruba ta den un crisis social serio...
Tamara A. Beaujon: âPropiedad priva Wariruri desde awe 2 di december no ta cera...
Despues di a entrega mi zienswijze riba e cROPV riba 28 di november mirando cu esaki ta perhudica mi persona y mi famia completamente....


text:
For di juni cu Kiwanis Club of Aruba a anuncia e tema di DUBAI WINE GALA, esaki mesora a ser tremendamente bon ricibi. Faltando awor solamente algun dia pa e anochi mas gramuroso di aña, e ultimo ticketnan ta hayando nan doño pa asina e ta SOLD OUT! (aquí video Odo Frangie)
E famoso evento anual di recaudacion di fondo organisa pa Kiwanis Club of Aruba, cu su temanan semper bon escogi y impactante, awor cu DUBAI WINE GALA ta spera un otro evento ultra fascinante. E momento cu drenta den Renaissance Convention Center diasabra awor ta manera cu bo a yega Dubai mes. E motion graphic designer, Egmar Irausquin, cu ta e creative director na Elite, ta creando escenarionan di Dubai cu ta un experiencia unico. Esaki ta e prome biaha cu e ta creando un video mapping den Renaissance Convention Center.
Un tent estilo arabe lo ser instala tambe unda ta bay tin varios atraccion manera henna tattoo painting pa Eshita Asrani. E lo ta presente for di 9or pa 11or di anochi pa pinta gratuitamente pa esunnan cu ta desea. Bou mesun tent lo tin e virtual reality pa otro experiencia mas riba diasabra anochi.
Glamour, Elegancia y Sofisticacion lo keda refleha den su totalidad pa House of Mosaic Event Planners den e decoracion di DUBAI WINE GALA. Sigur nos por cataloga e ‘wine gala’ di Kiwanis Club of Aruba como un top evento unda cu tur e personanan cu cumpra un ticket, cu ademas di contribui pa un bon causa, ta bay experiencia un anochi fastuoso.